open-index/open-wikipedia-markdown huggingface dataset:
பவோலி

**பவோலி** அல்லது **படிக்கிணறு** (Baoli அல்லது Stepwell) என்பது படிக்கட்டு வடிவக் கிணறுகள் அல்லது குளங்கள் ஆகும்.  இவை பொதுவாக மேற்கு இந்தியாவிலும், பாக்கித்தான்வரையும் மற்றும் தெற்காசியாவின் மற்ற வறண்ட பகுதியிலும் பரந்து காணப்படுகின்றன.

வறட்சி காலத்தில் மக்களின் தண்ணீர் தேவைக்காக இந்தக் கிணறுகள் அன்றைய மன்னர்களால் உருவாக்கப்பட்டன. இக்கிணறுகளில் நீரை அடைவதற்குப் படிக்கட்டுகள் மூலமாகக் கீழிறங்கி செல்ல வேண்டும், இவை ஓரளவு ஆழமுள்ள கிணறுகளாகவும், அதைச் சுற்றிலும் படிக்கட்டுகளை அமைத்திருக்கிறார்கள். இப்படியான கிணறுகள் குடிநீருக்கென்று தனியாகவும், குளிப்பதற்கென்று தனியாகவும் அமைக்கப்பட்டிருக்கின்றன. பெரும்பாலும் இப்படிப்பட்ட கிணறுகள் கோயில்கள், பள்ளிவாசல்கள் ஆகியவற்றுக்கு அருகில் அமைக்கப்பட்டன. சில கிணறுகளின் மேலே வழிப்போக்கர்கள் போன்றோர் தங்கிச் செல்வதற்காக அறைகளும் கட்டப்பட்டிருந்தன.
## அமைப்பு
மழைக்காலத்தில் நீரைச் சேமித்துவைக்கும் வகையில் அமைக்கப்பும், கிணற்றில் நீரை அடைவதற்கான படிகள், படிகளில் விசாலமான அறைகள் என மூன்று முக்கிய அம்சங்களைக் கொண்டுள்ளன. இந்தக் கிணறுகள் பெருமளவு செங்கற்களைக் கொண்டு கட்டப்பட்டுள்ளன. இவற்றில் படிக்கட்டுகள் சுமார் 50 அடி ஆழத்தைக் கொண்டிருக்கின்றன. இந்த படிக்கட்டுக் கிணறுகள் வட்டம், செவ்வகம், எண் கோணம் போன்ற பல்வேறு வடிவங்களில் கட்டப்பட்டிருக்கின்றன.  இவை முகலாய கட்டிடப் பாணியுடன், ஆங்கிலேய கட்டிடப் பாணியும் கொண்டு கட்டப்பட்டவை. இக்கிணறுகள் *ஜெனானா* எனும் பெண்களுக்கான பகுதியும், *மர்தானா* எனும் ஆண்களுக்கான பகுதியும் கொண்டதாக உள்ளன.

இப்படியான பெருமைகளைக் கொண்ட இவை, தற்காலத்தில் பேணப்படாமல் குப்பைகள் நிறைந்த இடமாக மாறியுள்ளன. இந்தக் கிணற்றைப் போன்று தில்லி உள்ளிட்ட சில வட மாநிலப் பகுதிகளில் உள்ள கிணறுகள் நன்கு பேணப்படுகின்றன.

## இதையும் காண்க
* இராணியின் படிக்கிணறு, குஜராத்
* இராணியின் படிக்கிணறு, இராஜஸ்தான்
* சாந்த் பௌரி, இராஜஸ்தான்
* அடாலஜ் படிக்கிணறு, குஜராத்

## மேற்கோ்கள்

பகுப்பு:குளங்கள்
பகுப்பு:நீர்நிலைகள்
பகுப்பு:இந்தியக் கட்டிடக்கலை
பகுப்பு:படிக்கிணறுகள்
பகுப்பு:இந்தியக் கட்டிடக்கலை
புயந்து கான்

**புயந்து கான்** (மொங்கோலியம்: Буянт хаан), பிறப்புப் பெயர் **அயுர்பர்வதா**, **ரென்சோங்** (**யுவானின் பேரரசர் ரென்சோங்**) (சீன மொழி: 元仁宗, ஏப்ரல் 9, 1285 – மார்ச் 1, 1320) என்ற கோயில் பெயராலும் அழைக்கப்படும் இவர், யுவான் வம்சத்தின் 4வது பேரரசர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் 8வது மாபெரும் கான் ஆகக் கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. மங்கோலிய மொழியில் அவரது பெயருக்கு "ஆசிர்வதிக்கப்பட்ட / நல்ல கான்" என்று பொருள். இவரது பெயரான "அயுர்பர்பத" சமஸ்கிருத கலவையான "அயுர்-பர்வத" என்பதிலிருந்து வந்தது, அதாவது "நீண்ட ஆயுள் மலை" என்று பொருள்படுவதாகும், இது பேரரசர் வுசோங்கின் பெயரான கைசனிலிருந்து (சீனா மொழியில் "மலைகளும் கடல்களும்" என்று பொருள்) மாறுபட்டுள்ளது.

## மேற்கோள்கள்

பகுப்பு:போர்சிசின்
பகுப்பு:14 ஆம் நூற்றாண்டு சீன மன்னர்கள்
ஜெஜீன் கான்

**ஜெஜீன் கான்** (மொங்கோலியம்: *Шидэбал Гэгээн хаан*, *சிதேபால் கெகெகென் கயன்*), பிறப்புப் பெயர் **சிதிபாலா**, **யிங்சோங்** (**யுவானின் பேரரசர் யிங்சோங்**, சீனம்: 元英宗, பிப்ரவரி 22, 1302 – செப்டம்பர் 4, 1323) என்ற கோயில் பெயராலும் அழைக்கப்படும் இவர், யுவான் வம்சத்தின் பேரரசராக ஆட்சி புரிய புயந்து கானின் பின்வந்தவர் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் 9ஆவது மாபெரும் கான் ஆகக் கருதப்படுகிறார், இருப்பினும் பேரரசின் பிரிவின் காரணமாகப் பெயரளவில் மட்டுமே இப்பெயர் அவருக்கு இருந்தது. இவருடைய பெயருக்கு மங்கோலிய மொழியில் "அறிவொளி / பிரகாசமான கான்" என்று பொருளாகும்.

பகுப்பு:போர்சிசின்
பகுப்பு:1302 பிறப்புகள்
பகுப்பு:1323 இறப்புகள்
பகுப்பு:14 ஆம் நூற்றாண்டு சீன மன்னர்கள்
எசுன் தெமுர் கான்

**எசுன் தெமுர்** (மொங்கோலியம்: Есөн Төмөр; சீன கோயில் பெயர்: டைடிங்டி; சீனம்: 元泰定帝, நவம்பர் 28, 1293 – ஆகஸ்ட் 15, 1328) குப்லாய் கானின் ஒரு கொள்ளுப் பேரனும் மற்றும் யுவான் வம்சத்தின் பேரரசராக 1323 முதல் 1328 வரை ஆட்சி செய்தவரும் ஆவார். சீனாவின் பேரரசர் தவிர, இவர் மங்கோலிய பேரரசு அல்லது மங்கோலியர்களின் 10வது மாபெரும் கான் ஆகக் கருதப்படுகிறார், இருப்பினும் பேரரசின் பிரிவின் காரணமாக பெயரளவில் மட்டுமே இப்பெயர் அவருக்கு இருந்தது. இவர் மங்கோலியப் பாரம்பரியத்தின் மீது பற்றுக் கொண்டிருந்தார். இவருடைய பெயருக்கு மங்கோலிய மொழியில் "ஒன்பது இரும்பு கான்" என்று பொருளாகும்.

## மேற்கோள்கள்

பகுப்பு:செங்கிஸ் கான் வம்சாவளியினர்
பகுப்பு:14 ஆம் நூற்றாண்டு சீன மன்னர்கள்
பகுப்பு:14 ஆம் நூற்றாண்டு மங்கோலிய ஆட்சியாளர்கள்
பகுப்பு:போர்சிசின்
பகுப்பு:1328 இறப்புகள்
ராஜ்குமார் (இந்தி நடிகர்)

**ராஜ்குமார்** (*Raaj Kumar*, 8 அக்டோபர் 1926 - 3 சூலை 1996) இந்தித் திரைப்பட நடிகர் ஆவார். 1940 களின் பிற்பகுதியில் மும்பையில் காவல்துறை துணை அதிகாரியாகப் பணியாற்றி, பின்னர் திரைப்படங்களில் நடிக்க ஆரம்பித்தார். 1952 இல் ரங்கீலி என்ற திரைப்படத்தில் முதன் முதலாய் தோன்றினார். ஆஸ்கார் விருதுக்கு பரிந்துரைக்கப்பட்ட 1957 திரைப்படம் மதர் இந்தியாவில் முக்கிய வேடத்தில் நடித்தார். மேலும் நான்கு தசாப்தங்களுக்கு மேலாக வாழ்க்கைத் துறையில் 70 க்கும் மேற்பட்ட இந்தி படங்களில் நடித்தார்.

## பிறப்பும், ஆரம்பவாழ்வும்
ராஜ்குமார் ஒரு காசுமீர் பண்டிதக் குடும்பத்தில்  பலுச்சிசுத்தானம் மாநிலத்தில்"லோராளாய் "என்ற இடத்தில் 1926 அக்டோபர் 8  இல் பிறந்தார். தற்போது இவ்வூர் பாகிஸ்தானில் உள்ளது. இந்திய பிரிவினையை ஒட்டி மும்பைக்கு இவரது குடும்பம் இடம் பெயர்ந்தது, அங்கு அவர் மும்பை காவல்துறை துணை அதிகாரியாகப் பணி புரிந்தார்.

## திரைப்பட வாழ்க்கை
மும்பையில் உதவி - இன்ஸ்பெக்டர் வேலையி லிருந்து விலகி சினிமாவில் 1952 முதல் நடிக்க ஆரம்பித்தார் .பல படங்களில் கதாநாயகர்க ளில் ஒருவராகவே நடித்தார் . மதர் இந்தியா படத்தில் நர்கீசின் கணவராகவும் , தில் ஏக் மந்திர் படத்தில் புற்று நோய் நோயாளியாகவும் நடித்தது இன்றும் பேசப்படுகிறது . பைகாம் படத்தில் திலீப் குமாருடனும் ,சுனில் தத் , சசிகபூர் ,பால் ராஜ் சஹானி போன்றோருடன் நடித்துள்ளார் இவ்வாறு சுமார் 70 படங்களில் நடித்துள்ளார் ..

## சொந்த வாழ்க்கை
ராஜ்குமார் ஜெனிபர் (காயத்திரி) என்ற ஆங்கிலோ-இந்தியப் பெண்ணைத் திருமணம் புரிந்தார். இவர்களுக்கு புரு ராஜ்குமார் (நடிகர்), பனினி, வஸ்தாவிக்தா (நடிகை)  என 3 பிள்ளைகள் உள்ளனர்.

## இறப்பு
3 சூலை 1996 இல் 69 வயதில் அவர் தொண்டை புற்றுநோயால் இறந்தார்.

## மேற்கோள்கள்

## வெளி இணைப்புகள்
*

பகுப்பு:1926 பிறப்புகள்
பகுப்பு:1996 இறப்புகள்
பகுப்பு:இந்தித் திரைப்பட நடிகர்கள்
டேவிட் தேவதாசு

**டேவிட் தேவதாசு** (*David Devadas*) இந்திய எழுத்தாளரும், இதழாளரும், விமர்சகரும், ஆவணப்படத் தயாரிப்பாளருமாவார்.
இவர் காசுமீர் பிரச்சனை பற்றிய *எதிர்காலத்தைத் தேடி (In search of Future)* என்னும் நூல் ஆசிரியர் ஆவார். இவர் பத்திரிக்கைத் துறையில் முப்பதாண்டுகால அனுபமுடையவர். இந்தியா டுடே, தி நியூ இந்தியன் எக்சுபிரசு, கல்ஃப் நியூசு, இந்துசுதான் டைம்சு மற்றும் தி எகனாமிக் டைம்ஸ் பத்திரிக்கைகளின் நிருபருமாவார்.  இவர் 2005ல் சமியா மிலியா இசுலாமியப் பல்கலைக்கழகத்தின் கவுரவப் பேராசிரியராகவும், நேரு நினைவு அருங்காட்சியகம் மற்றும் நூலகத்தின் மூத்த உறுப்பினராகவும் (2009-2014) பணியாற்றியுள்ளார். பின்னர் சம்மு காசுமீரின் முக்கிய ஆங்கில நாளிதழின் ஆசிரியராகவும் காசுமீர் அவன்டிபூரில் உள்ள இசுலாமிய அறிவியல் மற்றும் தொழில்நுட்பப் பல்கலைக்கழகத்தின் பேராசிரியராகவும் பணியாற்றி வருகிறார்.

## நூற்பட்டியல்
எதிர்காலத்தைத் தேடி - காசுமீரத்தின் கதை(2007)

## மேற்கோள்கள்

பகுப்பு:வாழும் மக்கள்
பகுப்பு:இந்திய எழுத்தாளர்கள்
ராஜ்ஸ்ரீ (இந்தி நடிகை)

**ராஜ்ஸ்ரீ** (*Rajshree*, இந்தி: राजश्री, பிறப்பு: அக்டோபர் 8, 1944) என்பவர் இந்திய பாலிவுட் நடிகை ஆவார். ஜன்வர், பிரம்மச்சாரி போன்ற திரைப்படங்களில் நடித்துப் புகழ் பெற்றவர்.

## வாழ்க்கைக் குறிப்பு
ராஜ்ஸ்ரீ திரைப்படத் தயாரிப்பாளரும், இயக்குநருமான வி. சாந்தாராம், நடிகை ஜெயசிறி ஆகியோரின் மகளாவார். அமெரிக்காவிற்குப் படப்பிடிப்பு ஒன்றிற்காக சென்றிருந்த போது அங்கு அமெரிக்க மாணவரான கிரெக் சாப்மேன் என்பவரை சந்தித்து காதல் கொண்டார். இவர்கள் மூன்றாண்டுகளின் பின்னர் திருமணம் செய்தனர். அதன் பின்னர் அவர் அமெரிக்காவுக்குக் குடி பெயர்ந்து கணவருடனும், ஒரு மகளுடனும் லாசு ஏஞ்சலசில் வசித்து வருகிறார். அங்கு அவர் ஒரு ஆடை வணிக நிறுவனத்தை வெற்றிகரமாக நடத்தி வருகிறார். அதே வேளையில் திரைப்படத் தொழிலிலும் பணியாற்றி வருகிறார். சில படங்களைத் தயாரித்துள்ளார்.

ராஜ்ஸ்ரீ தன் பத்தாவது வயதில் *சுபா கா தாரா* என்ற திரைப்படத்தில் நடித்தார். தன் தந்தை இயக்கிய * கீத் கயா பத்ரோன் நே* என்ற படத்தில் ஜிதேந்திராவுடன் இணைந்து நடித்தார் . 
இவர் சம்மி கபூருடன் இணைந்து நடித்த பிரம்மச்சாரி இருவருக்கும் 1968 இல் விருது வாங்கி தந்தது.

## மேற்கோள்கள்

## வெளி இணைப்புகள்
*

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:1944 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
சிறிய தவிட்டுப் புறா

## பெயர்கள்

தமிழில்: சிறிய தவிட்டுப் புறா, சிரிக்கும் புறா
          
ஆங்கிலப்பெயர்   :**Little Brown Dove **

அறிவியல் பெயர் :***Streptopelia senegalensis***

## உடலமைப்பு
27 செ.மீ. - வெளிர் சிவப்புத் தோய்ந்த பழுப்பும், சாம்பல் நிறமான உடலைக் கொண்டது. கழுத்தின் பக்கங்களில் கருப்பும் செம்பழுப்புமான கட்ட அமைப்புக் கொண்டது. மார்பு இளஞ் சிவப்புத் தோய்ந்த பழுப்பாகவும், வயிறு வெண்மையாகவும் இருக்கும்.

## காணப்படும் பகுதிகள்
தமிழகமெங்கும் திருகுகள்ளி, சப்பாத்திக் கள்ளி ஆகியன வேலியாகவும் புதராகவும் வளர்ந்திருக்கும் விவசாய நிலங்களைச் சார்ந்து பிற புறாக்களோடு சேர்ந்து திரியும்.

## உணவு
அறுவடையான நிலங்களில் தானியங்களையும் புல் பூண்டின் விதைகளையும் இளந்தளிர்களையும் உணவாகத் தேடித் தின்னும் **கூரூரூ**.. **கூரூஉஉ** என்றோ **குரு** **ரூ ரூ** என்றோ குரல் கொடுக்கும்.

## இனப்பெருக்கம்
ஆண்டு முழுவதும் இனப்பெருக்கம் செய்வது உண்டெனினும் சிறப்பான பருவம் ஜனவரி முதல் அக்டோபர் வரை கள்ளிப்புதர்களில் குச்சிகள், இலைதடைகளைக் கொண்டு தட்டமைப்பில் கூடு வைத்து 2 முட்டைகள் இடும்.

## மேற்கோள்கள்

## வெளியிணைப்புகள்
* Species text in The Atlas of Southern African Birds.
* Images and media 

பகுப்பு:முதுகெலும்பிகள்
பகுப்பு:தமிழ்நாட்டில் காணப்படும் பறவைகள்
பகுப்பு:புறாக்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
மணிப்புறா

**மணிப்புறா** என்பது ஆங்கிலத்தில் (Spotted Dove) (உயிரியல் பெயர்: *streptopelia chinensis*) என்று அறியப்படுகிறது இது இந்தியத் துணைக்கண்டத்திலும் தென்கிழக்காசியாவிலும் காணப்படுகிறது, சிறிய நீண்ட வாலை கொண்ட சிற்றினம் ஆகும். இப்பறவை மாடப்புறாவைவிடச் சிறியது, மெலிந்த உருவத்துடன், தவிட்டு நிறத்துடன், கருநிற பின்கழுத்து உடையது. இவை இணைகளாய் அல்லது சிறு கூட்டமாக பசுமையான புன்செய் நிலங்களில் மேயும்.

## வகைபிரித்தல்

இதில் ஐந்து துணையினங்கள் அங்கீகரிக்கப்பட்டுள்ளன:
* இந்திய மணிப்புறா *Spilopelia chinensis suratensis* (Gmelin, JF, 1789) – பாக்கித்தான், இந்தியா, நேபாளம், பூட்டான்
* *Spilopelia chinensis ceylonensis* (Reichenbach, 1851) – இலங்கை (சுரடென்சிசை (*suratensis*) விட குறுகிய இறக்கைகள் கொண்டது )
* *Spilopelia chinensis tigrina* (Temminck, 1809) – வங்கதேசம் மற்றும் வடகிழக்கு இந்தியா இந்தோசீனா வழியாக பிலிப்பீன்சு மற்றும் சுந்தா தீவுகள் வரை
* *Spilopelia chinensis chinensis* (Scopoli, 1786) – வடகிழக்கு மியான்மர் முதல் நடு மற்றும் கிழக்கு சீனா, தைவான்
* *Spilopelia chinensis hainana* (ஆர்டெர்ட், 1910) – ஆய்னான் (தென்கிழக்கு சீனாவில்)

## உடலமைப்பு
30 செ.மீ. - கருப்பும் வௌ்ளையுமான சதுரங்கப் பலகையை ஒத்த புள்ளிகளைப் பின் கழுத்தில் கொண்ட இதன் உடலின் மேற்பகுதி இளஞ்சிவப்புக் கலந்த பழுப்பாகவும் சாம்பல் நிறமாகவும் இருக்கும்.  மார்பு இளஞ்சிவப்பாகவும் வயிறு, வாலடி, வால் கீழ் இறகுகள் வெள்ளையாகவும் இருக்கும்.

## காணப்படும் பகுதிகள்
நீர் வளமிக்க காடுகளையும் விளைநிலங்களையும் ஈரமிக்க இலையுதிர் காடுகளையும் சார்ந்து இணையாகவோ சிறு கூட்டமாகவோ திரியும்.

## உணவு
காட்டுப்பாதைகளிலும் அறுவடை முடிந்த வயல்களிலும் தானியங்களையும் புல்விதைகளையும் உணவாகப் பொறுக்கித் தின்னும்.  இனப்பெருக்கப் பருவம் நெருங்கும் போது உயர இருந்து இறக்கை மடக்கிக் கீழே குப்புற விழும் பழக்கம் கொண்டது.  **க்ரூக்ரூக்** எனக் குரல் கொடுக்கும்.  இக்குரல் ஒலி வட்டாரத்திற்கு வட்டாரம் மக்களின் வட்டார மொழி போலச் சிறிதளவு வேறுபடுவது உண்டு.

## இனப்பெருக்கம்
ஆண்டு முழுவதும் மரங்களில் தாழ்வான கிளைகளிடையே தட்டுப் போல கூடமைத்து 2 முட்டைகள் இடும்.  மக்கள் வாழும் பங்களாக்களின் மாடிச்சுவர் பிதுக்கம்.  இறவாரம், கோப்பு ஆகியவற்றிலும் கூடும் அமைக்கும்.

## மேற்கோள்கள்

## வெளி இணைப்புகள்
*
*

பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:புறாக்கள்
பகுப்பு:தீவாய்ப்பு கவலை குறைந்த இனங்கள்
பகுப்பு:ஆத்திரேலியப் பறவைகள்
பகுப்பு:இந்தோனேசியப் பறவைகள்
பகுப்பு:நேபாளப் பறவைகள்
பகுப்பு:இலங்கைப் பறவைகள்
பகுப்பு:தெற்காசியப் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:சீனப் பறவைகள்
சாம்பல் நெற்றிப் புறா

**சாம்பல் நெற்றிப் புறா** (*Pompadour Green– Pigeon*, *Treron pompadora*) தெற்கு மற்றும் தென்கிழக்கு ஆசியாவில் காணப்படும் ஒரு சிற்றினக் குழுவாகும்.

## சிற்றினக் குழு
பல வகைப்பாட்டியலாளர்கள் பாம்படோர் பச்சை புறாவினை பல சிற்றினங்களாகப் பிரித்துள்ளனர், இவை கீழே பட்டியலிடப்பட்டுள்ளன:

## உடலமைப்பு
இந்தப் புறாக்களின் உடல் நீளம் சுமார் 28 செ. மீ. வரை இருக்கும். சாம்பல் நிறத்தலையும், நெற்றியும் செம்பழுப்பு நிற முதுகும் பசுமை தோய்ந்த மார்பும் ஆலிவ் பழுப்பான வாலிறகுகளும் கொண்டவை இவை.  பெண் பறவையின் முதுகு செம்பழுப்புக்குப் பதிலாக ஆலிவ் தோய்ந்த பச்சையாக இருக்கும்.

## காணப்படும் பகுதிகள்
இது இந்தியா, இலங்கை, பிலிப்பீன்சு மற்றும் மொலுக்காஸ் வரை வெப்பமண்டல தெற்காசியாவின் காடுகளில் பரவலாக காணப்படும் குழுவாகும். இந்தியாவில், இவை மேற்குத் தொடர்ச்சி மலைகள், கிழக்குத் தொடர்ச்சி மலைகளின் சில பகுதிகள், வடகிழக்கு இந்தியா மற்றும் அந்தமான் தீவுகளில் பிரிக்கப்பட்ட குழுக்களாக காணப்படுகின்றன. மேற்குத் தொடர்ச்சி மலை சார்ந்த பகுதிகளில் சமதரை முதல் 1200 மீ வரை பசுங்காடுகளைச் சார்ந்து மரங்கள் பழுக்கும் பருவத்திற்கேற்ப இருப்பை மாற்றிக்கொண்டு திரியக் காணலாம். காபித் தோட்டங்களில் காணப்படும் இது அங்கு அமைந்துள்ள சுண்ணாம்பு பூசப்பட்ட பங்களாக்களின் சுவர்களில் முட்டி மோதி இறப்பது அடிக்கடி நிகழ்வதாகத் தெரிவிக்கப்பட்டுள்ளது.

## உணவு
10 முதல் 12 வரையான குழுவாக அத்தி, ஆல், சூரை முதலான மரங்களில் பழங்களைத் தேடித் தின்னும். காலையிலும் மாலையில் அடைவதற்கு முன்னும் காடுகளின் எல்லையில் நிற்கும் பெரிய மரங்களின் இலைகளற்ற நுனிக்கொம்புகளில் கூட்டமாக அமர்ந்து இனிய சீழ்க்கைக் குரல் கொடுக்கும் பழக்கம் கொண்டது.

## இனப்பெருக்கம்
டிசம்பர் முதல் மார்ச் முடிய நடுத்தரமான மரங்களில் குச்சிகளால் மேடை அமைப்பில் கூடமைத்து 2 முட்டைகள் இடும்.

## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:பச்சைப் புறாக்கள்
பன்னாட்டு அணு ஆயுத ஒழிப்பு பிரசார குழு

**சர்வதேச அணு ஆயுத ஒழிப்பு பிரசார குழு** சுருக்கமாக **ஐகேன்** **(International Campaign to Abolish Nuclear Weapons** (சுருக்கமாக **ICAN**, என உச்சரிக்கப்படுகிறது  /ˈaɪkæn/ EYE-kan) என்பது உலகளாவிய அமைப்பாகும். இது அணு ஆயுதங்கள்மீதான தடை ஒப்பந்தத்தை முழுமையாக கடைப்பிடிக்கவும், முழுமையான செயல்படுத்தவும் செயல்பட்டு வருகிறது. ஐகேன் அமைப்பு 2007 ஆம் ஆண்டு துவங்கப்பட்டது. இவ்வமைப்பின் தலைமையகம் ஜெனிவாவில் உள்ளது. நூற்றுக்கணக்கான தொண்டு நிறுவனங்களின் கூட்டணியான இவ்வமைப்பு, 2017 ஆண்டுவாக்கில் 101 நாடுகளில் செயல்பட்டு வருகிறது.

அணுஆயுத ஒழிப்புக்காக போராடி வரும் இந்த அமைப்புக்கு 2017 ஆண்டு அமைதிக்கான நோபல் பரிசு வழங்கப்பட்டுள்ளது.  "அணு ஆயுதங்கள் மீதான, `ஒப்பந்த தடையை உருவாக்க சிறப்பான களப்பணி ஆற்றியமைக்காக இந்த விருது"
எனக் குறிப்பிடப்பட்டுள்ளது.

## பணிகள்
இந்த அமைப்பு துவக்கப்பட்டதில் இருந்து அணுஆயுத போரினால் ஏற்படும் விளைவுகளையும், துயரங்களையும் தொடர் பரப்புரை வழியாக விழிப்புணர்வு ஏற்படுத்தியும், ஆணுஆயுத எதிர்ப்பு நடவடிக்கைகளிலும், அணு ஆயுத சோதனை நடத்துவதற்கும் எதிர்ப்பு தெரிவித்து வருகிறது.
மேலும் அமெரிக்கா, வடகொரியா, ஈரான் ஆகிய நாடுகள் அணு ஆயுத உற்பத்தியை குறைத்ததில் இந்த அமைப்பின் பங்கு குறிப்பிடத்தக்கது. 2017 சூலை மாதம், ஐகேன் அளித்த அழுத்தத்தின் காரணமாக, 122 நாடுகள், படிப்படியாக அணு ஆயுதங்களை குறைத்து, தடை செய்யும் ஐ.நாவின் ஒப்பந்தத்தை எடுத்துக்கொண்டன. ஆனால், அணு ஆயுதங்களை வைத்துள்ளதாக அறியப்படும், இங்கிலாந்து, அமெரிக்கா உள்ளிட்ட 9 நாடுகள் இந்த ஒப்பந்தத்தில் கையெழுத்திடவில்லை என்பது குறிப்பிடத்தக்கது.
## மேற்கோள்கள்

பகுப்பு:பன்னாட்டு அமைப்புகள்
பகுப்பு:அணுவாயுதப் பரவாமை
பகுப்பு:நோபல் அமைதிப் பரிசு பெற்றவர்கள்
எசுகெய்

**எசுகெய் பகதூர்** அல்லது **எசுகெய்** (நவீன மொங்கோலியம்: Есүхэй баатар, *யெசுகெய் பாடர்*; இறப்பு 1171), கமக் மங்கோலியக் கூட்டமைப்பின் முக்கிய தலைவராகவும், தெமுஜினின் (பின்னாளில் செங்கிஸ் கான் என அறியப்பட்டவர்) தந்தையாகவும் அறியப்படுபவர். இவர் போர்சிசின் குடும்பத்தில் பிறந்தார், இவருடைய பெயருக்கு "ஒன்பது போல" என்று பொருள், அதாவது அவர் மங்கோலியர்களின் அதிர்ஷ்ட எண்ணான ஒன்பது இலக்கத்தின் மிகச்சிறந்த குணங்களைப் பெற்றுள்ளார் என்று பொருள்.

## வாழ்க்கை

எசுகெய் சின் அரசமரபால் ககானாக அறிவிக்கப்பட்ட காபூல் கானின் இரண்டாவது மகனான பார்டன் பாகதூரின் மகன் ஆவார். காபூல் கான், முதன் முதலில் மங்கோலியர்கள் அனைவரையும் ஒன்றிணைக்க முயற்சி செய்த கய்டுவின் பேரன் ஆவார். எசுகெய் தனது முதல் மனைவி சோச்சிகல் மூலம் இரு குழந்தைகளைப் பெற்றார்: பெக்தர் மற்றும் பெலகுதை. *மங்கோலியர்களின் இரகசிய வரலாற்றின்* படி இளம் தெமுஜின் அவரது அண்ணன் பெக்தரை வேட்டையாடும்போது கொன்றார். ஆனால் அவரது மற்றொரு ஒன்றுவிட்ட சகோதரன், பெலகுதை, ஒரு நல்ல நண்பனாக இருந்தார், பின்னர் செங்கிஸ் கானுக்குக் கீழ் ஒரு தளபதியாகப் பணியாற்றினார். எசுகெய்யின் இரண்டாவது மற்றும் தலைமை மனைவி ஓவலுன், ஒலகோனுடு வன மக்களின் ஒரு மகள் ஆவார். ஓவலுனை அவரது புதிய கணவர் சிலேடுவிடமிருந்து, எசுகெய் அவரது அண்ணன் நெகுன் தைசி மற்றும் தம்பி தரிதை ஒச்சிகன் உதவியுடன் கடத்தினார்.

## குடும்பம்

## உசாத்துணை
**[[மங்கோலியர்களின் இரகசிய வரலாறு]]*

## மேற்கோள்கள்


பகுப்பு:செங்கிஸ் கான்
பகுப்பு:1134 பிறப்புகள்
அல்டேர்னி பறவை ஆய்வகம்

**அல்டேர்னி பறவை ஆய்வகம்** *(Alderney Bird Observatory)* என்பது ஆங்கிலக் கால்வாயில் அமைந்துள்ள அல்டேர்னி திவில் இருக்கின்ற  பறவை ஆய்வகம் ஆகும். பறவைக் குடிபெயர்வு மற்றும் தீவின் கடற்பறவை குடியேற்றங்களைப் பற்றிய ஆய்வுகளை மேற்கொள்வதற்காக அல்டேர்னி வனவிலங்கு அறக்கட்டளை மூலமாக மார்ச் 2016 ஆம் ஆண்டில் இந்த ஆய்வகம் நிறுவப்பட்டது 

இரண்டு ஆண்டுகளுக்குள் பிரித்தானியா மற்றும் அயர்லாந்தில் 19 வது அங்கீகாரம் பெற்ற பறவை ஆய்வமாக அல்டேர்னி பறவை ஆய்வகத்தை மாற்ற திட்டமிடப்பட்டுள்ளது. பிரித்தானிய ஒலிபரப்புக் கூட்டுத்தாபனம் அல்டேர்னி பறவை ஆய்வகம் தொடர்பான ஒரு நிகழ்ச்சியை 2016 ஆம் ஆண்டு மே மாதம் ஒலி பரப்பியது.

## மேற்கோள்கள்

பகுப்பு:பறவையியல்
நிக்கோலாய் இமானுவேல்

**நிக்கோலாய் மார்க்கோவிச் இமானுவேல்** (*Nikolay Markovich Emanuel*, , அக்டோபர் 1, 1915 - திசம்பர் 7, 1984) ஒரு உருசிய, சோவியத் வேதியியலாளர் ஆவார். வேதி வினைவேகவியல் மற்றும் வேதி வினைகளின் விசையியல் ஆகிய பிரிவுகளில்  இவர் முக்கிய நிபுணராக இருந்தார். 1944 முதல் மாஸ்கோ அரசுப் பல்கலைக்கழகத்தில் விரிவுரையாளாராகப் பணிபுரிந்த இவர், 1950 ஆம் ஆண்டில் முழுமையாக ஒரு பேராசிரியராக நியமிக்கப்பட்டார். 1958 ஆம் ஆண்டில் பல்கலைக் கழகத்துடன் இணைந்த அறிவியல் கழகத்தில் உறுப்பினராக இருந்தார். 1966 ஆம் ஆண்டில் சோவியத் அறிவியல் கழகத்தில் முழு உறுப்பினரானார். 1974 இல் இவர் இராயல் சுவீடிய அறிவியல் கழகத்தில் ஒரு வெளிநாட்டு உறுப்பினராகத் தேர்ந்தெடுக்கப்பட்டார். மரணத்திற்குப் பின்னர் மாசுகோவில் அடக்கம் செய்யப்பட்டார்.

## மேற்கோள்கள்
* 
* 
*

பகுப்பு:1915 பிறப்புகள்
பகுப்பு:1984 இறப்புகள்
பகுப்பு:உருசிய வேதியியலாளர்கள்
பராபர் குகைகள்

**பராபர் குகைகள்**,   இந்தியக் குடைவரைக் கட்டடங்களில்  மிகவும் பழமையானதாகும். பராபர் குகைக் குடைவரை அமைப்புகள் மௌரியப் பேரரசின் காலத்தில் அசோகர் மற்றும் தசரத மௌரியர் ஆட்சிக் காலத்தில் அமைக்கப்பட்டது.

## அமைவிடம்
ஏழு குகைத் தொகுதிகளுடைய பராபர் குகைகள், பிகார் மாநிலத்தின் ஜகானாபாத் மாவட்டத்தில், *முக்தம்பூர்*  மலைப்பகுதியில் அமைந்துள்ளது. கயை நகரத்திலிருந்து வடக்கே 24 கி.மீ. தொலைவில், பராபர் மற்றும் நாகர்ஜுனி மலைகளில் அமைந்துள்ளது.

## அமைப்பு
பராபர் மலை மற்றும் நாகர்ஜுனி மலைகளில் அமைந்த பராபர் குகைகளில்  நான்கு பராபர் மலையிலும்; மூன்று நாகர்ஜுனி மலையிலும் அமைந்துள்ளது. பராபர் குகைகளின் குடைவரைகளை பௌத்த பிக்குகள், சமணத் துறவிகள் மற்றும்  ஆசிவகர்கள் பயன்படுத்தினர்.
தற்போது பராபர் குகைகளில் பல இந்துசமயக் கடவுளர்களின் சிற்பங்களும் உள்ளது.

## படக்காட்சிகள்

File:Karna Chopar cave BL.jpg|கரன் சோப்பர் குகை 
File:Karna Chopar cave inside view.jpg|கரண் சோப்பர் குகையின் உட்புறம்
File:Inscription of Karna Chaupar cave.jpg|அசோகரின் கல்வெட்டுக்கள்.
File:Barabar Nagarjuni Caves, Anantavarman Inscription Sanskrit.jpg|பார்பரா நாகார்ஜுன குகையின் கிபி 5-6-ஆம் நூற்றாண்டு சமஸ்கிருத மொழிக் கல்வெட்டுக்கள்
File:Barabar caves outside.jpg|குகையின் வெளிப்புறத்தில் பௌத்த நினைவுச்சின்னங்கள்


## இதனையும் காண்க

* அசோகர் கல்வெட்டுக்களின் பட்டியல்
* அசோகரின் பெரிய தூண் கல்வெட்டுக்கள்
* அசோகரின் சிறு தூண் கல்வெட்டுகள்
* அசோகரின் பெரும் பாறைக் கல்வெட்டுக்கள்
* அசோகரின் சிறு பாறைக் கல்வெட்டுக்கள்
‎* லோம ரிஷி குகை
* கும்ஹரார்
* பௌத்த தொல்லியற்களங்கள்

## மேலும் படிக்க
* 

## மேற்கோள்கள்


## வெளி இணைப்புகள்

*  பராபர் குகைகள் – காணொலி
* Detailed notes on the Barabar Caves and its use as Marabar Caves in E.M. Fosters ''Passage to India''
* Barabar Caves and Nagarjuni Caves, description by Wondermondo

பகுப்பு:இந்தியத் தொல்லியற்களங்கள்
பகுப்பு:இந்தியக் கட்டிடக்கலை
பகுப்பு:ஜகானாபாத் மாவட்டம்
பகுப்பு:பௌத்த கட்டிடங்கள்
பகுப்பு:மௌரியப் பேரரசு
நாயன்மார்கட்டு நாயன்மார் குருபூசை மடம்

thumb|நாயன்மார் குருபூஜை மடத்தின் பழைய தோற்றம், நாயன்மார் வீதியிலிருந்தான பார்வை
சிங்கையாரியச் சக்கரவர்த்திகளினால் அரசாட்சி செய்யப்பட்ட யாழ்ப்பாண இராச்சியத்தின் தலைநகராக விளங்கிய நல்லூரின் கிழக்கு எல்லையாக விளங்கிய பழமையான ஊர் நாயன்மார்கட்டு ஆகும். நாயன்மாருக்கு குருபூசை மடங்கட்டி செய்த அரும்பணியினால் நாயன்மார்கட்டு என பெயர் பெற்றது வரலாறு.

நாயன்மார்கட்டுப் பிராந்தியத்தின் பண்பாட்டுத் தொன்மையில் மடத்து வளவு அல்லது மடத்து வாசல் எனக் குறிப்பிடப்படும் பகுதி மிகப் பிரகானமானது ஆகும். இராசகுமாரன் வளவிற்கு நேர் கிழக்கே நாயன்மார்கட்டுக் திருக்களத்திற்கு வடபுறத்தே, அதன் அருகாமையில் அமைந்துள்ள நிலப்பரப்பே மடத்து வளவு அல்லது "மடத்து வாசல்" என அழைக்கப்படுவதனைக் காணலாம். இங்கு அறுபத்துமூவர் நாயன்மார் குருபூசை மடம் இருந்த்தாக மரபுகள் எடுத்துக் காட்டுகின்றன. இக் குருபூசை மடத்துடன் இணைந்த வகையிலேயே "சரஸ்வதி மஹால்" என்று அழைக்கப்பட்ட புரதான நூலகமொன்று நாயன்மார்கட்டில் அமைந்திருந்தது என்பதும் மரபுகள் வாயிலாக அறிந்த கொள்ளமுடியும். 

நாயன்மார்கட்டு  நாயன்மார் குருபூசை மடம் தொடர்பாக யாழ்ப்பாணச் சரித்திரம் எனும் நூலில் நூலாசிரியர் ஆ. முத்துத்தம்பிப்பிள்ளை பின்வருமாறு பதிவு செய்கின்றார். “குணபூஷண சிங்கையாரியச் சக்கரவர்த்தியின் உத்தரவிற்கமைய அவனது மந்திரி அறுபத்துமூன்று நாயன்மார்க்கும் ஒருமடாலயம் அமைப்பித்தான். அறுபத்து மூவர் மடமிருந்தவிடம் நாயன்மார்கட்டென வழங்குகின்றது.”

## நாயன்மாரின் பட்டியல்
நாயன்மாரை அறிமுகம் செய்து வைத்தவர் சுந்தரமூர்த்தி நாயனார். அவர் பாடிய நாயன்மார் 60 பேர். 63 பேர் அல்ல. சுவாமிமலைக்குப் படி 60. ஆண்டுகள் 60. மனிதனுக்கு விழா செய்வதும் 60 வது ஆண்டு. ஒரு நாளைக்கு நாழிகை 60. ஒரு நாழிகைக்கு வினாடி 60. ஒரு வினாடிக்கு நொடி 60. இப்படி 60 என்றுதான் கணக்கு வரும். 63 என்று வராது. சுந்தரமூர்த்தி நாயனார் சிவபெருமான் அடி எடுத்துக் கொடுக்கப் பாடிய நாயன்மார் 60 பேர்தான். சுந்தரமூர்த்தி நாயனார் மறைவுக்குப் பின் 100 ஆண்டுகள் கழித்து நம்பியாண்டார் நம்பி அடிகள் சுந்தரமூர்த்தி நாயனார் பாடிய 60 நாயன்மாரைக் கொஞ்சம் விரிவாகப் பாடுகின்றார். அப்போது 60 நாயன்மாரைப் பாடி, அந்த 60 நாயன்மாரைப் பாடிக் கொடுத்த சுந்தரர், அவரைப் பெற்றுக் கொடுத்த அப்பா (சடையனார்), அம்மா (இசைஞானியார்) ஆகியோரைச் சேர்த்து 63 ஆக ஆக்கினார்.

## உசாத்துணை நூல்கள்
ஆ. முத்துத்தம்பிப்பிள்ளை யாழ்ப்பாணச் சரித்திரம், இரண்டாம் பதிப்பு, 1915, பக். 27, 28

நாயன்மார்கட்டு
பகுப்பு:நாயன்மார் குருபூசை மடம்
பகுப்பு:நாயன்மார்கட்டின் வரலாறுத் தொன்மைகள்
பகுப்பு:இலங்கையில் உள்ள நாயன்மார் குருபூசை மடம்
வாலியா மன்னதால் ஹம்சா

**வாலியா மன்னதால் ஹம்சா**  (Valiya Mannathal Hamza) என்பவர் இந்தியாவின் கேரள மாநிலத்தைச் சேர்ந்த ஓர் அறிவியலாளர் ஆவார். அமேசான் ஆற்றுக்கு அடியில் 6000 கிலோமீட்டர் தொலைவு நீளமாகவும் 4000 மீட்டர் ஆழத்திலும்,  ஹம்சா ஆறு என்ற ஒர் ஆறு ஓடுவதை இவரும் எலிசபெத் தவரஸ் பிமெண்டல் என்பவரும் கண்டுபிடித்தார்கள்.

வாலியா மன்னதால் ஹம்சா 1960 களில் கேரள மாநிலத்தில் படித்துப் பட்டம் பெற்றார். 1966 இல் ஐதராபாத்தில் புவியியல் ஆய்வு நிறுவனம் ஒன்றில் அறிவியல் உதவியாளர் பணியில் சேர்ந்தார்.  கனடாவில் உள்ள மேற்கு ஒண்டாரியோ பல்கலைக் கழகத்தில் ஆய்வுப் பட்டம் பெற்று பின்னர் 1974 இல் பிரேசில் சென்றார்.

## மேற்கோள்

பகுப்பு:இந்திய அறிவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
சம்பா சாகுபடி

**சம்பா பருவம்** அல்லது **ஆடிப்பட்டம்**, அல்லது **மானாவாரி சாகுபடி** (**Kharif crops**) என்பவை சூன் முதல் நவம்பர் வரையிலான காலகட்டத்தில் மழைக்காலத்தின் போது தெற்காசியாவில் பயிரிடப்பட்டு அறுவடை செய்யப்படும் தாவரங்களை பயிர்செய்யும் காலம் ஆகும். 

## சம்பா பயிர்
சம்பா பயிர்கள் பொதுவாக தென்மேற்கு பருவக்காற்று பருவத்தில், ஆடி மாதம் முதல் மழைக்காலத்தின் தொடக்கத்தில் விதைக்கப்படுகின்றன. இந்தியாவில் சம்பா பருவ பயிரிடும் காலம் மாநிலங்களுக்கு மாநிலம் வேறுபடுகிறது. சம்பா பயிர் காலம்   மே மாததத் துவக்கத்தில் துவங்கி, ஜனவரி மாத முடிவில் முடிவடைவதாக கூறப்பட்டாலும், பொதுவாக சூன் மாதம் தொடங்கி, அக்டோபர் மாதம் முடிவடைவதாக  கருதப்படுகிறது.  உலர் பருவத்தில் பயிரிடப்படும் குறுவை சாகுபடிக்கு மாறாக சம்பா சாகுபடி பருவம் உள்ளது. இந்த சாகுபடி காலங்களை குறிப்பிடும் சொற்கலான *கரீஃப்* மற்றும் ராபி ஆகியவை இந்திய துணைக்கண்டத்துக்கு முகலாயர்களின் வந்தபோது வந்து அவை பரவலாக பயன்படுத்தப்பட்டு வருகின்றன. *கரிஃப்* என்றால் அரபு மொழியில் "இலையுதிர்" என்று பொருள். இந்த கால கட்டமானது இந்தியத் துணை கண்டத்தில் இலையுதிர்கால / குளிர்காலத்தின் தொடக்கத்தோடு இணைந்திருப்பதால், அது "கரிஃப் காலம்" என்று அழைக்கப்படுகிறது.

சம்பா பயிர்கள் தென்மேற்கு பருவமழை காலத்தின் போது தென்னிந்திய மாநிலமான கேரளத்தில் மே மாத இறுதியில் முதல் மழைகளின் துவக்கத்தில் பொதுவாக விதைக்கப்படுகின்றன.   வட இந்தியாவின் பருவ மழைக் காலத்தில் மாறுபடுவதால், வட இந்திய மாநிலங்களில் சூலை வரையும் விதைக்கப்படுகிறது.

இந்த மானாவரி பயிர்களானது மழைநீர் அளவையும், அந்த மழை பெய்யும் காலத்தையும் நம்பியுள்ளன.  மிகக் குறைந்த மழை அல்லது அளவுக்கு அதிகமான மழையளவு அல்லது காலம் தவறிய மழை போன்றவை விவசாயிகளில்  முழு ஆண்டு முயற்சியையும் வீணாக்கும் வாய்ப்பு உள்ளது.

## பொதுவான சம்பா பயிர்கள்
* சோளம்
* நெல்
* சிறுதானியம் 
* மக்காச்சோளம் 
* சோயா அவரை
* மஞ்சள்
* வேற்கடலை
* பருத்தி
* கரும்பு
* பாகல்
* ஆளி 
* பாசிப் பயறு)
* துவரை
* உளுந்து 
* காராமணி

## மேலும் காண்க
* குறுவை சாகுபடி
* பங்குனிப் பட்டம்

## மேற்கோள்கள்

## வெளி இணைப்புகள்
* E2kB Farming – Rabi, Kharif and Zayad Crops – Animal Husbandry – Fishery 
பகுப்பு:இந்தியாவில் வேளாண்மை
குறுவை சாகுபடி

[வலது|thumb|[கோதுமை]]
[thumb|[வாற்கோதுமை]]
**குறுவை பயிர்கள்** அல்லது **ராபி பயிர்கள்** (**Rabi crops** அல்லது **Rabi harvest**) என்பது தெற்காசியாவில் குளிர் காலத்தில் துவங்கி இலையுதிர் காலத்தில் அறுவடை செய்யப்படும்  பயிர்களைக் குறிப்பிடுவது ஆகும். இந்தியத் துணைக்கண்டத்தில் இந்த பயிர் பருவத்தைக் குறிப்பிடும் *ராபி* என்னும் சொல் அரபி மொழியில்இருந்து வந்தது. ராபி என்றால்  அரபு மொழியில்  "இளவேனிற்காலம்" என்பதாகும். இந்தச் சொல்  இந்திய துணைக்கண்டத்தில் பயன்படுத்தப்படுகிறது, இது ("குளிர்கால பயிர்" என்றும் அழைக்கப்படுகிறது).

பருவ மழைகள் முடிந்தவுடன், குறுவைப் பயிர்கள் நவம்பர் மாத நடுவில் விதைக்கப்படுகின்றன,  ஏப்ரல் / மே மாதத்தில் அறுவடை செய்யப்படுகின்றன. இந்தப் பயிர்கள் மழையில் ஊறிய தரையில் அல்லது நீர்ப்பாசனம் மூலம் வளர்க்கப்படுகின்றன.   குளிர்காலத்தில் பெய்யும் கனமழை குறுவைப் பயிர்களை அழித்துவிடும் ஆனால் அது சம்பா பயிர்களுக்கு நல்லது. 

இந்தியாவின் பிரதான குறுவை பயிர் கோதுமையைத், தொடர்ந்து வாற்கோதுமை, கடுகு, எள், பட்டாணி போன்றவை ஆகும்.

குறுவை, சம்பா ஆகிய இரு பருவங்களிலும் பல பயிர்கள் பயிரிடப்படுகின்றன.  இந்தியாவில் உற்பத்தி செய்யப்படும் விவசாய பயிர்களானது இந்த இரண்டு பருவ காலங்களில் விளைவிக்கப்படுபவையே மிகுதியானவை.

## பொதுவான குறுவை காலப் பயிர்கள்
; தானியங்கள்
* கோதுமை
* காடைக்கண்ணி
* வாற்கோதுமை
; விதைத் தாவரங்கள்
* குதிரை மசால்
* ஆளி
* எள்
* சீரகம் 
* கொத்தமல்லி 
* பெருஞ்சீரகம்
* வெந்தயம்
; காய்கறிகள்
* பட்டாணி 
* கொண்டைக் கடலை
* வெங்காயம்
* தக்காளி 
* உருளைக் கிழங்கு

## மேலும் காண்க
* சம்பா சாகுபடி
* பங்குனிப் பட்டம்

## மேற்கோள்கள்

## வெளி இணைப்புகள்
* E2kB Farming - Rabi, Kharif and Zayad Crops - Animal Husbandry - Fishery
* Location 
* India: 2003/04 Rabi Crop Assessment , US Department of Agriculture
* Pakistan Agriculture Information
* http://agriculture.up.nic.in/WriteReadData/CDAP-RKVY/Etawah.pdf
பகுப்பு:இந்தியாவில் வேளாண்மை
பங்குனிப் பட்டம்

**பங்குனிப் பட்டம்**  அல்லது **ஜயத் பயிர் பருவம்** ( **Zaid crops**)  என்பது இந்தியத் துணை கண்டத்தில், வேளாண்மைக்கு பருவ மழைக்காலத்திற்கு காத்திருக்க வேண்டிய தேவை இல்லாத பாசன வசதி உள்ள நிலங்களில் பயிரிப்படும் பட்டமாகும். ஆடிப்பட்டம் மற்றும் மாசிப்பட்டம் போன்றவை முதன்மையாக பருவ மழையை நம்பிய சாகுபடி காலமாகும். ஆனால் இந்தப் பங்குனிப் பட்டமானது மழையற்ற  மார்ச் முதல் சூன் வரையிலான குறுகிய காலத்தில் விளைவிக்கப்படும் பயிர்கள் ஆகும். இந்த பயிர் பருவக் காலம் இந்தியத் துணைக் கண்டத்தில் ஜயத் பயிர் பருவம் என்று அழைக்கப்படுகிறது. இப்பருவத்தில் நீண்டகாலம் பூக்கும் சூடான வரண்ட வானிலை தேவைப்படும் பயிர்கள் பயிரிடப்படுகின்றன. குறிப்பாக இந்தப் பட்டத்தில் பழங்கள், காய்கறிகள் போன்றவை பெரும்பாலும் பயிரிடப்படுகின்றன.


File:ARS cucumber.jpg|வெள்ளரி
File:Muskmelon.jpg|முலாம் பழம்
File:Taiwan 2009 Tainan City Organic Farm Watermelon FRD 7962.jpg|தர்பூசணி
File:Bittermelloncloseup.jpg|பாகற்காய்
File:Pumpkins.jpg|பூசணி


## மேலும் காண்க
* சம்பா சாகுபடி
* குறுவை சாகுபடி
* தமிழர் பருவ காலங்கள்
* இந்தியாவில் வேளாண்மை

## மேற்கோள்கள்
* E2kB Farming – Rabi, Kharif and Zaid Crops – Animal Husbandry – Fischery
* Location 
பகுப்பு:இந்தியாவில் வேளாண்மை
பகுப்பு:தமிழ்நாட்டில் வேளாண்மை
பகுப்பு:பருவ காலங்கள்
இதயம் (நிறுவனம்)

**இதயம்** () என்பது நல்லெண்ணெய் உற்பத்தி செய்யும் நிறுவனத்தின் பெயர். இந்நிறுவனத்தை 1986ஆம் ஆண்டு வி.வி.வி. இராஜேந்திரன் துவக்கினார். தற்போது அவரது மகன்கள் வி.இரா. முத்து, வி.இரா. சத்தியம், வி.இரா தென்றல் ஆகியோர் ஏற்று நடத்தி வருகின்றனர். வி.இரா. முத்து, நிறுவனத்தின் தற்போதைய தலைமை நிர்வாக மேலாளர்.

1988ஆம் ஆண்டில் 2600 டன் எண்ணெய் உற்பத்தி செய்த இந்நிறுவனம், 2000ஆம் ஆண்டில் 11000 டன்னாகவும், 2001ஆம் ஆண்டில் 12,284 டன்னாகவும் உற்பத்தி செய்துள்ளது. 1988இல் ரூ.1.68 கோடியாக இருந்த வருவாய் 2001ஆம் ஆண்டில் ரூ.7.88 கோடியாக அதிகரித்துள்ளது.

## மேற்கோள்கள்

## வெளி இணைப்புகள்
* 

பகுப்பு:தமிழர் நிறுவனங்கள்
அம்பிகை, சமணம்

**அம்பிகை** (Ambika), (  சமண சமயத்தில் இயக்கி எனும் பெண் பரிவார தேவதையாவார்.  அம்பிகை, 22வது தீர்த்தங்கரரான நேமிநாதரின் காவல் தேவதை ஆவார்.  சமண சமயத்தில் அம்பிகையை *அம்பை* , *அம்பா* , *குஷ்மாந்தினி*, *பத்மாவதி*  மற்றும் *அம்ர குஷ்மாந்தினி*  என்றும் அழைப்பர்.

## சிற்பங்கள்
கர்நாடகா மாநிலத்தின் ஆவேரி மாவட்டத்தில் உள்ள கரஜாகி கிராமத்தில், அம்பிகையின் சிற்பம் கண்டுபிடிக்கப்பட்டுள்ளது. இச்சிற்பம் சக ஆண்டு, கிபி 1251ல் நிறுவப்பட்டதாக, தேவநாகரி எழுத்தில்  குறிக்கப்பட்டுள்ளது.

### படிமவியல்
 
சமண சமய மரபின் படி, தங்க நிற அம்பிகையின் வாகனம் சிங்கம் ஆகும். நான்கு கைகளைக் கொண்ட அம்பிகை, தனது இரண்டு வலது கைகளில் ஒன்றில் மாம்பழத்தையும், மற்றொன்றில் மாமரத்தையும் தாங்கியுள்ளார். மேலும் தனது இரண்டு இடக்கைகளின் ஒன்றில் லகானையும், மற்றொன்றில் தனது இரண்டு மகன்களையும் தாங்கியுள்ளார்.

## அம்பிகையின் சிற்பங்கள் கொண்ட கோயில்கள்
*நேமிநாதர் கோயில், ஜாலாவார் மாவட்டம், இராஜஸ்தான் 
* குலதேவி அம்பிகாதேவி சமணக் கோயில், தக்காத்கர், பாலி மாவட்டம், இராஜஸ்தான் 
* குலதேவி அம்பிகாதேவி சமணக் கோயில் பதர்லி, இராஜஸ்தான்

## படக்காட்சிகள்

'Digambara Yakshi Kushmandini' from Karnataka, India, c. 900, Norton Simon Museum.JPG |அம்பிகை சிற்பம், கிபி 900, நார்ட்டன் சைமன் அருங்காட்சியகம், கலிபோர்னியா 
WLA lacma Jain Goddess Ambika.jpg|6-7ஆம் நூற்றாண்டின் அம்பிகையின் சிற்பம், லாஸ் ஏஞ்சல் கவுண்டி கலை அருங்காட்சியகம் 
Ambikā.jpg|அம்பிகை சிற்பம், கழுகுமலை சமணர் படுகைகள், கிபி எட்டாம் நூற்றாண்டு 
Ambika, Madhya Pradesh, India, 8th-9th century - Royal Ontario Museum - DSC09661.JPG|கிபி 8-9ஆம் நூற்றாண்டின் அம்பிகையின் சிற்பம்
File:The Jain Goddess Ambika LACMA M.72.1.12.jpg|10ஆம் நூற்றாண்டின் அம்பிகையின் சிற்பம், லாஸ் ஏஞ்சல் கவுண்டி கலை அருங்காட்சியகம் 
National Museum - Ambika.jpg|அம்பிகை, தேசிய அருங்காட்சியகம், புது டில்லி 
Goddess Ambika from Dhar.JPG|அம்பிகை சிற்பம், ஆண்டு 1034, தேசிய அருங்காட்சியகம், புது டில்லி
Ambika mit zwei Kindern Rajasthan Museum Rietberg RVI 231.jpg|11ம் நூற்றாண்டின் அம்பிகையின் சிற்பம், சூரிக்கு சுவிட்சர்லாந்து 
India, orissa, dea ambika, 1150-1200.JPG|அம்பிகையின் சிற்பம், விக்டோரியா – ஆல்பர்ட் அருங்காட்சியகம், லண்டன், 1150 - 1200
Maharaja Chhatrasal Museum Dhubela Exhibit Item (5).JPG|11ம் நூற்றாண்டின் கோமதீஸ்வரர் மற்றும் அம்பிகையின் சிற்பம், மகராஜா சத்திரசால் அருங்காட்சியகம், சத்தர்பூர் மாவட்டம், மத்தியப் பிரதேசம் 
Statue of Ambika at Pakbirra.jpg|அம்பிகையின் சிலை, பாக்பிரா சமணக் கோயில் புருலியா மாவட்டம், மேற்கு வங்காளம்



## குறிப்புகள்

## மேற்கோள்கள்
* Tiwari, M.N.P. (1989). *Ambika in Jaina arts and literature*, New Delhi: Bharatiya Jnanpith.
* 

## வெளி இணைப்புகள்

* An image of Ambikā Devī in the British Museum, London
* An Image of Yaksha & Yakshini of 22nd Trithankara Neminatha
* Album of Photographs of Shri Ambika Devi
* An Image of Shri Ambikadevi, Munigiri, Tamil Nadu
* A Picture of Shri Ambikadevi, Jain Thirthankaras & Acharyas
* An Image of Shri Ambikadevi in Chennai Museum
* One of the images of Shri Ambikadevi carved in various forms at Jagat

பகுப்பு:சமணம்
பகுப்பு:இயக்கர்
டோலி மின்ஹாஸ்

**டோலி மின்ஹாஸ்** என்பவர் ஓர் இந்திய நடிகையும் முன்னாள் மாடலும் ஆவார். இவர் 1988ஆம் ஆண்டு மிஸ் இந்தியா பட்டம் வென்றதன் மூலம் பரவலாக அறியப்பட்டார். இவர் இந்தி, பஞ்சாபி மற்றும் கன்னடத் திரைப்படங்களில் நடித்துள்ளார். மேலும் இந்தி தொலைக்காட்சி தொடர்களிலும் நடித்துள்ளார். தற்போது இவர் தில் ஸே தில் தக் என்ற தொடரில் *அம்பிகா புருஷோத்தம் பானுஷாலி* என்ற பாட்டி கதாபாத்திரத்தில் நடித்து வருகிறார்.

## வாழ்க்கைக் குறிப்பு
இவர் பஞ்சாப் நாட்டில் உள்ள சண்டிகர் நகரில் பிறந்து வளர்ந்தவர் ஆவார். மிஸ் இந்தியா பட்டம் வென்ற பிறகு இவருக்கு பட வாய்ப்புகள் குவிந்தன.  1991ஆம் ஆண்டு தஸ்டூர் என்ற இந்தி படத்தின் மூலம் வெள்ளித்திரை உலகில் அறிமுகமானார், பிறகு அப்படத்தின் இயக்குநரான அனில் மட்டூவை காதலித்து மணந்துகொண்டார். பிறகு அவர் பல படங்களிலும் இந்தி தொடர்களிலும் நடித்தார்.

பகுப்பு:1968 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
மந்திப் புறா

**மந்திப் புறா** (Mountain imperial pigeon) தென்கிழக்கு ஆசியாவில் பரவலாக காணப்படும் புறா வகைகளுள் ஒன்றாகும்.

## பெயர்கள்

தமிழில்           :**மந்திப் புறா**

ஆங்கிலப்பெயர்   :**Mountain Imperial – Pigeon**
 
அறிவியல் பெயர் :***Ducula badia***

## உடலமைப்பு
அதிகபட்ச உடல் நீளம் 43 செ.மீ. வரை இருக்கும். ஆலிவ் பழுப்பு நிறங்கொண்ட உடலும் வெளிர்சாம்பல் நிறத்தலையும் மார்பினையும் கொண்டது. 

## காணப்படும் பகுதிகள்
வடகிழக்கு இந்தியாவின் மலைப் பகுதிகளிலும் தென்மேற்கு இந்தியாவின் மலைப் பகுதிகளும் மட்டுமே இவை காணப்படும். இந்தியாவின் இடைப்பட்ட பகுதிகளில் காணப்படுவதில்லை. தமிழ்நாட்டில் மேற்குத் தொடர்ச்சி மலையில் உள்ள பசுங்காடுகளில் காணப்படுகிறது. கடல் மட்டத்திலிருந்து சுமார் 2000 மீட்டர் உயரம் வரை இவற்றைக் காணலாம்.

## உணவு
இவை 15 முதல் 20 வரையான குழுவாக வாழும்; பெரிய மரங்களில் இலை தழைகளிடையே மறைந்து இரை தேடும். பழங்களையே முக்கிய உணவாகக் கொள்ளும். இது சாதிக்காயை முழுவதுமாக அப்படியே விழுங்கும் பழக்கமுடையது. காலையிலும் பிற்பகலிலும் உயரக்கிளைகளில் அமர்ந்து வெயில் காயும். இது இருட்டுவதற்கு முன்பே அடையும் இடம் செல்லும். ***கஉயுக்கோ*** ***க்உயூக்கோ*** என குரல் கொடுக்கும். 

## இனப்பெருக்கம்
ஜனவரி முதல் மே வரை சிறிய மரங்களிலும் அவற்றில் சுற்றி வளர்ந்திருக்கும் பெரிய கொடிகளிடையும் கூடமைத்து ஒரு முட்டையிடும்.

## படங்கள்

படிமம்:Mountain Imperial Pigeon - Krung Ching - Thailand S4E4912 (14269742271) (2).jpg|குருங் சிங், தாய்லந்து S4E4912 (14269742271) (2)
படிமம்:Mountain Imperial Pigeon.jpg|**மந்திப் புறா**
படிமம்:Mountain Imperial Pigeon Mahananda Wildlife Sanctuary West Bengal India 09.05.2016.jpg|மந்திப் புறா, மகாநந்தா வனவிலங்கு சரணாலயம், மேற்கு வங்காளம்


## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:பச்சைப் புறாக்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கழுகுமலை முருகன் கோயில்

thumb|கழுகாசலமூர்த்தி கோவில் தெப்பக்குளம்

**கழுகுமலை முருகன் கோயில்** அல்லது **கழுகாசலமூர்த்தி கோயில்**, தமிழ்நாட்டின், தூத்துக்குடி மாவட்டத்தில்,  கோவில்பட்டி - சங்கரன்கோவில் சாலையில் கழுகுமலையில் அமைந்த முருகனுக்கு அர்பணிக்கப்பட்ட குடைவரைக் கோயிலாகும். இம்முருகன் கோயில் கோவில்பட்டியிலிருந்து 22 கி.மீ. தொலைவில் உள்ளது. அருணகிரிநாதர் தமது திருப்புகழில் கழகுமலை முருகனைப் பாடியுள்ளார்.
 
கழுகுமலை முருகன் கோயில் எதிரே எட்டயாபுரம் சமஸ்தான மன்னரின் சிறு அரண்மனை அமைந்துள்ளது. முருகன் மேற்கு முகமாக வீற்றிருக்கும் மூன்று தலங்களில், இத்தலத்தை ராஜயோக தலம் என்று கச்சியப்பரால்  போற்றப்பட்டுள்ளது. இக்கோயில் மூலவரான முருகன் வள்ளி மற்றும் தெய்வானையுடன் அருள்பாளிக்கிறார். இம்முருகன் கோயில் அருகில் கழுகுமலை வேட்டுவன் கோயில் மற்றும் கழுகுமலை சமணர் படுகைகள் உள்ளது.

## முக்கிய விழாக்கள்
* தைப்பூசம்
* பங்குனி உத்தரம் 
* வைகாசி விசாகம்
* கார்த்திகை தீபம்

## இதனையும் காண்க
* கழுகுமலை வேட்டுவன் கோயில்
* கழுகுமலை சமணர் படுகைகள்
## மேற்கோள்கள்


பகுப்பு:குடைவரைக் கோயில்கள்
பகுப்பு:தூத்துக்குடி மாவட்டத்திலுள்ள முருகன் கோயில்கள்
பகுப்பு:தூத்துக்குடி மாவட்டத்திலுள்ள இந்துக் கோயில்கள்
பகுப்பு:பாண்டியர் கட்டடக்கலை
திருப்பரங்குன்றம் சமணக் குகைகள்

**திருப்பரங்குன்றம் சமணக் குகைகள்** அல்லது **உமை ஆண்டார் கோயில்**, தமிழ்நாட்டின், மதுரை மாநகராட்சிப் பகுதியான திருப்பரங்குன்றம் மலையின் தென் பகுதியில் மலையைக் குடைந்து அமைக்கப்பட்ட சமண குடைவரையாகும். இக்குகைப் பகுதியில் மயில்களும், மந்திகளும் அதிக அளவில் காணப்படுகிறது.  

## வரலாறு
இக்குடைவரையானது கிமு முதல் நூற்றாண்டில் திகம்பர சமணத் துறவிகளுக்காக அமைக்கப்பட்டது. கிபி ஏழாம் நூற்றாண்டின் நடுப்பகுதியில், தமிழ் நாட்டில் பக்தி இயக்கம் வளர்ந்த நிலையில், சமணம் தளர்ச்சியடைந்து, சைவம் மற்றும் வைணவ சமயங்கள் வளர்ச்சியடைந்த போது, திருப்பரங்குன்றம் மலையின் தென் பகுதியில், கி.மு முதல் நூற்றாண்டில், முற்கால பாண்டியர்கள் காலத்தில் உருவான இச்சமணக் குடைவரையானது, கி.பி எட்டாம் நூற்றாண்டில், சமண – சைவ சமயப் பிணக்குகளின் போது, இச்சமணக் குடைவரை சிதைக்கப்பட்டு,  உமை ஆண்டார் கோயிலாக மாற்றப்பட்டது. 
 
13ம் நூற்றாண்டின் பிற்கால பாண்டிய மன்னரான மாறவர்மன் சுந்தர பாண்டியன் (1216-1238) ஆட்சிக் காலத்திய இக்குகையின் தமிழ் பிராமி கல்வெட்டுகள், இச்சமணக் குகைகளை, சைவ சமயப் புரவலரான பிரசன்ன தேவன் என்பவர், சுந்தர பாண்டீஸ்வரர் கோயிலாக மாற்றி அமைத்தார் எனக் கூறுகிறது. 

## உமை ஆண்டார் கோயில் அமைப்பு
கி.பி எட்டாம் நுற்றாண்டில் இக்குடைவரையின் உள் மைய மண்டபத்தின் நடுவில் நடராஜர் – சிவகாமி சிற்பங்களும், அதன் மேல்புறத்தின் பக்கவாட்டுகளில் கணபதி மற்றும் முருகன் சிற்பங்களும், இடப்புறத்தில் முருகன் வள்ளி, தெய்வானையுடன் காட்சியளிக்கும் சிற்பங்களும் உள்ளது. மேலும் குகையின் இடப்பக்கச் சுவரில் தமிழ்  எழுத்துக்கள் பொறிக்கப்பட்டுள்ளது. 

குகையின் வலப்புற சிறிய இருட்டான குகையில் அர்த்தநாரீஸ்வரர்  சிற்பம் தனியாக காணப்படுகிறது.  
குகையின் வெளிப்புற மலையில் இடப்புறத்தில் பைரவர் சிற்பமும், வலப்புறத்தில் சைவ சமயக் குரவர்களான திருஞானசம்பந்தர், திருநாவுக்கரசர் சிற்பங்களின் நடுவில் சைவ சமயப் புரவலரான பிரசன்ன தேவனின் சிற்பமும் உள்ளது. 
  
## பழங்கால நினைவுச் சின்னம்
இந்தியத் தொல்லியல் ஆய்வகம், 1958ம் ஆண்டில் இச்சமணக் குகைகளை, தேசிய முக்கியத்துவம் வாய்ந்த பழங்கால நினைவுச் சின்னமாக அறிவித்து, பராமரித்து வருகிறது. 

## இதனையும் காண்க
* தமிழ்நாட்டின் குடைவரை கட்டிடங்கள்
* இந்தியக் குடைவரைக் கோயில்கள்

## மேற்கோள்கள்

## வெளி இணைப்புகள்
* உமை ஆண்டார் கோயில் – காணொலி

பகுப்பு:இந்தியக் குடைவரைக் கோயில்கள்
பகுப்பு:மதுரை மாவட்டம்
பகுப்பு:சமணக் கோயில்கள்
சக்தி (தொலைக்காட்சித் தொடர்)

**சக்தி** (*Shakti - Astitva Ke Ehsaas Ki)* என்பது கலர்ஸ் தொலைக்காட்சியில் மே 30, 2016 முதல் ஒளிபரப்பாகும் தொலைக்காட்சித் தொடர் ஆகும். இந்தத் தொடரில் விவான் டிசெனா, ருபினா திலைக், ரோஷ்னி சஹோடா, லக்சய ஹன்டா போன்ற பலர் நடிக்கிறார்கள்.  இத்தொடர் சௌமியா மற்றும் ப்ரீத்தி ஆகிய இரு சகோதரிகளின் வாழ்வை மையமாகக் கொண்டது.

இந்த தொடர் 'நிஸ்ட்' தொலைக்காட்சியில் 'வானவில்' என்ற பெயரில் மொழிமாற்றம் செய்யப்பட்டு சூலை 19, 2017 முதல் பெப்ரவரி 17, 2018 வரை ஒளிபரப்பாகி பாதியில் நிறுத்தப்பட்டது. நவம்பர் 2, 2018 முதல் பாலிமர் தொலைக்காட்சியில் 'சக்தி' என்ற பெயரில் மொழிமாற்றம் செய்யப்பட்டு திங்கள் முதல் வெள்ளி வரை இரவு 7:30 மணிக்கு ஒளிபரப்பாகின்றது.

## கதாபாத்திரங்கள்
* ருபினா திலைக் - சௌமியா அருண் சிங்
* விவியன் டிசேனா - அருண் சிங்
* ரோஷ்னி சஹோடா - சுமதி  வருண் சிங்
* லக்ஷ்ய ஹன்டா - வருண் சிங்

## மேற்கோள்கள்

## வெளி இணைப்புகள்
* Official Website 
* பாலிமர் தொலைக்காட்சி யூ ட்யுப்

பகுப்பு:கலர்ஸ் தொலைக்காட்சி நிகழ்ச்சிகள்‎
பகுப்பு:பாலிமர் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2016 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
நுண் நாடு

[thumb|280x280px|ஐக்கிய இராச்சித்தின் கடற்கரையோரத்தில் இருக்கும் ஒரு செயற்கைத் தீவின் மேல் உள்ள நுண் நாடான  [சீலாந்து வேள்புலம்.]]
**நுண் நாடு** (**micronation**) என்பது சில சமயம் **மாதிரி நாடு** அல்லது **புதிய நாடு திட்டம்**,  என்று அழைக்கப்படுவது, தன்னை இறையாண்மை கொண்ட தேசம் அல்லது நாடாக கூறிக்கொள்வது ஆகும். ஆனால் இதற்கு உலக அரசாங்கங்கள் அல்லது முக்கிய சர்வதேச அமைப்புகளின் அங்கீகரிக்காரம் கிடையாது.

பல நுண் நாடுகள் நாணயங்கள், கொடிகள், அஞ்சல் தலை, கடவுச் சீட்டுகளே, பதக்கங்கள் மற்றும் பிற பொருட்களை வெளியிட்டுள்ளன.   இந்த பொருட்கள் அந்த சொந்த சமூகத்திற்கு வெளியே அரிதாகவே ஏற்றுக் கொள்ளப்படுகின்றன, ஆனால் ஆர்வமுள்ளவர்களிடமிருந்து பணம் திரட்ட அல்லது புதுமையானவற்றை சேகரிப்பவர்களுக்கு விற்கப்படலாம்.

19 ஆம் நூற்றாண்டின் ஆரம்பத்திலிருந்து நுண் நாடுகள் குறித்து தகவல்கள் அறியப்படுகிறது. இணையதளத்தின் வருகையானது பல புதிய நுண் நாடுகளை  உருவாக்க வழிகளை வகுத்தது. அதன் உறுப்பினர்கள் உலகம் முழுவதிலும் சிதறி பெரும்பாலும் மின்னணு சாதனங்கள் வழியாக தொடர்பு கொள்கின்றனர்.  பெரும்பாலும் தங்கள் நாடுகளை "நாடோடி நாடுகள்" என்று அழைக்கிறனர். இத்தகைய இணைய நுண் நாடுகளுக்கு இடையிலான வேறுபாடுகள், பிற வகையான சமூக வலைப்பின்னல் குழுக்கள் மற்றும் பங்களிப்பு விளையாட்டு (Role-playing game) போன்று வேறுபாடுகளை பெரும்பாலும் வரையறுப்பது கடினமாக உள்ளது.

அந்த பொருளை விவரிக்கும் "நுண் நாடு" என்ற சொல் 1970 களுக்கு பிற்பட்டது ஆகும்.  சிலர் இறைமை மிக்க தேசிய நாடுகளே "நுண் நாடுகள்" என்று குறிப்பிடுகின்றனர்.

## சொற்பிறப்பு
இதை ஆங்கிலத்தில் குறிப்பிடும் சொல்லான மைக்ரோநேசன் ('micronation') என்பதற்கு "சிறிய நாடு" என்று பொருள்.   இது 1970 களின் நடுப்பகுதியில் தோன்றிய ஒரு சொல் ஆகும், அக்காலகட்டத்தில் அநேகமாக ஆயிரக் கணக்கான சிறிய அங்கீகாரமற்ற இதுபோன்ற நாடுகளை குறிப்பிட  உருவானது.

## மேற்கோள்கள்

பகுப்பு:நுண் நாடுகள்
சுஹாசினி (தொலைக்காட்சித் தொடர்)

**சுஹானி ஸி ஏக் லட்கி** என்பது ஸ்டார் பிளஸ் ஒளிபரப்பான தொலைக்காட்சித் தொடர் ஆகும். இந்த தொடர் சூன் 9, 2014 முதல் மே 21, 2017 வரை ஒளிபரப்பாகி 1,013 அத்தியாங்களுடன் நிறைவு பெற்றது. இத்தொடர் சுஹாசினி மற்றும் சவுமியா ஆகிய இரு தோழிகளின் வாழ்க்கையில் யுவராஜ் என்ற பையன் வரும்பொழுது ஏற்படும் நிகழ்வுகளை மையமாகக் கொண்டது ஆகும்.

இந்த தொடர் விஜய் சூப்பர் தொலைக்காட்சியில் அக்டோபர் 9, 2017 முதல் திங்கள் முதல் வெள்ளி வரை பிற்பகல் 12.30 மணிக்கு தமிழ் மொழியில் சுஹாசினி என்ற பெயரில் மொழிமாற்றம் செய்யப்பட்டு ஒளிபரப்பாகி பாதியில் நிறுத்தப்பட்டது.  

## கதாபாத்திரங்கள்
* ராஜ்ஸ்ரீ ராணி பாண்டே- சுஹாசினி
* நேஹா யாதவ்- சவுமியா
* சாஹில் மேத்தா- யுவராஜ்

## வெளி இணைப்புகள்
* Suhani Si Ek Ladki

பகுப்பு:ஸ்டார் பிளஸ் தொலைக்காட்சி நிகழ்ச்சிகள்
பகுப்பு:விஜய் சூப்பர் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2014 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
கழுகுமலை சமணர் படுகைகள்

**கழுகுமலை சமணர் படுக்கைகள்** (Kalugumalai Jain beds),  தமிழ்நாடு மாநிலத்தின் தூத்துக்குடி மாவட்டத்தில் கழுகுமலை எனும் ஊரில் அமைந்துள்ளது. இச்சமணர் படுகைகள் கோவில்பட்டிலிருந்து 22 கி.மீ. தொலைவில் கழுகுமலை பேரூராட்சியில் உள்ளது.

இச்சமணக் கல் படுக்கைகள் குடைவரை கட்டிட அமைப்பில், பாண்டிய மன்னன் **பராந்தக நெடுஞ்சடையன்** காலத்தில் (பொ.ஊ. 768–800) அமைக்கப்பட்டதாக கருதப்படுகிறது. இங்கு திகம்பர சமணத் துறவிகள் தங்கி,  சமண சமயத்தை பரப்பினர்.

இச்சமணப் படுக்கைகளுக்கு அருகில் பொ.ஊ. 8ம் நூற்றாண்டின் சிவன் கோயில், கழுகுமலை வெட்டுவான் கோயில் மற்றும் கழுகுமலை முருகன் கோயில் அமைந்துள்ளது.

இச்சமண படுகைகளில் மகாவீரர், பாகுபலி, பார்சுவநாதர் போன்ற 150 தீர்த்தங்கரர்களின் சிற்பங்கள் செதுக்கப்பட்டுள்ளது. கழுகுமலை சமணர் படுகைகள், தமிழகத் தொல்லியல் துறை பராமரிக்கிறது.
## கல்வெட்டுச் செய்தி
இங்கு வட்டெழுத்துகளால் ஆன கல்வெட்டுகள் உள்ளன. அவை பாண்டிய மன்னன் வீரநாராயணன் காலத்தவை. அவற்றில் சமணர் கோயில் திருமேனி செய்ய நன்கொடை அளித்தவர்களின் பெயர்கள் பொறிக்கப்பட்டுள்ளன.     

இதில் ‘குரத்தி’ சமணப் பெண் துறவியைக் குறிக்கும் சொல்லாகப் பயன்படுத்தப்பட்டுள்ளது. ‘குரத்திகள்’ ’குரவடிகள்’ என்னும் சொற்கள் ‘அடிகள்’  என்னும் சொல் பிறந்த பாங்கை உணர்த்துகின்றன. 

"செய்வித்த திருமேனி" என்னும் குறிப்புடன் சிலரது பெயர்கள் இக் கல்வெட்டில் குறிப்பிடப்பட்டுள்ளன.  

இந்தக் கல்வெட்டுகளில் மாணாக்கன் என்னும் சொல் ‘ஆசிரியரின் மாண்பைப் பெற்றவன்’ என்னும் பொருளில் கையாளப்பட்டிருப்பதை உணரமுடிகிறது.  

## இதனையும் காண்க
* கழுகுமலை வெட்டுவான் கோயில்
* கழுகுமலை முருகன் கோயில்
*தமிழ்ச் சைனர்
*தமிழ்நாட்டில் சைனர் கோயில்கள்

## மேற்கோள்கள்

## வெளி இணைப்புகள்
*கழுகுமலை சமணர் படுகைகள் காணொலி

பகுப்பு:தமிழக தொல்லியற்களங்கள்
பகுப்பு:இந்தியக் குடைவரைக் கோயில்கள்
பகுப்பு:தூத்துக்குடி மாவட்டம்
பகுப்பு:தமிழ்நாட்டு சமணக் கோயில்கள்
பகுப்பு:குடைவரைக் கோயில்கள்
பகுப்பு:பாண்டியர் கட்டடக்கலை
ஃபிளை இன் ஆயின்மெண்ட்

ஆங்கிலத்தில் ஃபிளை இன் ஆயின்மெண்ட் (**fly in the ointment)** என்பது ஒரு மரபுத்தொடர் ஆகும். குறிப்பாக இந்த மரபுத் தொடரானது  *மகிழ்ச்சியான தருணத்தில்  யாராவது எரிச்சல்படுத்துவது* பற்றி குறிப்பிடுவது ஆகும்.  எ.கா.
: *We had a cookstove, beans, and plates; the fly in the ointment was the lack of a can opener.*
இந்தச் சொற்றொடரின் ஆரம்பகாலப் பயன்பாடு விவிலியத்தில் பிரசங்கி 10:1-ம் வசனத்தில், தென்படுகிறது:
: Dead flies cause the ointment of the apothecary to send forth a stinking savour. (Ecclesiastes )
பழங் காலத்தில் மருத்துவர்கள் பெரிய பாத்திரம்  அளவுக்கு மருத்துவக் களிம்புகளைச் சேமித்து வைத்திருப்பார்கள். சிகிச்சைக்கு வருபவர்களுக்கு அதிலிருந்து தேவையான அளவுக்குக் களிம்பை எடுத்துத் தருவார்கள். எத்தனையோ ஆயிரம் பேரைக் குணப்படுத்தும் களிம்பைக் கொண்ட அந்த பாத்திரத்தில் ஒரு சிறிய ஈ விழுந்துவிடும். அதனால், அந்த மொத்தக் களிம்புமே கெட்டுப் போய் பயனற்றதாகிவிடும். இவ்வாறு **களிம்பில் ஈ** விழுந்துவிடுவதிலிருந்து மேற்கண்ட சொற்றொடர் பிறந்தது.

## ஆதாரங்கள்
* *The Fly in the Ointment: 70 Fascinating Commentaries on the Science of Everyday Life* by Joseph A. Schwarcz, Ecw Press, May 28, 2004.
* *2107 Curious Word Origins, Sayings & Expressions from White Elephants to a Song and Dance* by Charles Earle Funk (Galahad Book, New York, 1993
* *Encyclopedia of Word and Phrase Origins* by Robert Hendrickson (Facts on File, New York, 1997).

## மேற்கோள்கள்

பகுப்பு:ஆங்கிலப் பழமொழிகள்
பகுப்பு:ஆங்கிலச் சொற்றொடர்கள்
பகுப்பு:விவிலிய சொற்றொடர்கள்
கங்கா பிரசாத்

**கங்கா பிரசாத்** ஒரு இந்திய அரசியல்வாதியும், மேகாலயா மாநிலத்தின் முன்னாள் ஆளுநரும் ஆவார்.

## அரசியல் வாழ்க்கை
1994-ம் ஆண்டு பீகார் மாநில மேலவை உறுப்பினராக தேர்ந்தெடுக்கப்பட்ட கங்கா பிரசாத் அவர்கள் 18 வருடங்கள் அதன் உறுப்பினராக தொடர்ந்தார். செப்டம்பர் 30, 2017 அன்று மேகாலயா மாநிலத்தின் ஆளுனராக இந்தியக் குடியரசுத்தலைவர் ராம் நாத் கோவிந்தனால் நியமிக்கப்பட்டார்..

## உசாத்துணைகள்

|-

பகுப்பு:வாழும் மக்கள்
பகுப்பு:மேகாலயா ஆளுநர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:1937 பிறப்புகள்
பகுப்பு:சிக்கிம் ஆளுநர்கள்
விவிலிய முன் அறிவிப்பு

**விவிலிய முன் அறிவிப்பு** (வேதாகமத் தீர்க்கதரிசனங்கள் அல்லது விவிலிய இறைவாக்குகள்) (*Bible prophecy* அல்லது *biblical prophecy*) என்பது கிறித்தவ மறைநூலான விவிலியத்தில் முன் அறிவிப்பாளர்கள் (தீர்க்கதரிசிகள், இறைவாக்கினர்) மூலம் மனிதர்களிடம் கடவுள் கூறியவை பற்றிய பகுதிகளாகும். வேதாகம முன்னறிவிப்பாளர்கள் கடவுளிடமிருந்து வெளிப்பாடுகளைப் பெற்றனர் என யூதர்களும் கிறிஸ்தவர்களும் பொதுவாக நம்புவர்.

## மேலோட்டம்
எபிரேய வேதாகமத்தில் இறைவாக்கினர் இசுரயேலர்களைத் தங்கள் பாவங்களிலிருந்தும் சிலை வழிபாடுகளிலிருந்தும் மனந்திரும்பும்படி அடிக்கடி எச்சரிக்கின்றனர். மனந்திரும்புதல் வெகுமதிகளையும், திரும்பாதிருத்தல் தீமையையும் தருவிக்கும் என்பது எச்சரிப்பாகும். ஆசீர்வாதம் மற்றும் பேரழிவுகளுக்கு தெய்வமே காரணம் காட்டப்படுகிறார்.  வேதாகம இறைவாக்குகளை நம்புகிறவர்களின்படி அவைகளில் பெரும்பாலானவை, அந்தப் பகுதிகளுக்குப்பின் வரும் பகுதிகளிலேயே நிறைவேறியுள்ளன.

யூத, கிறிஸ்தவ மதங்களில், வேதாகமத்தின் பல பகுதிகள் வரவிருக்கின்ற மெசியாவைப் பற்றிய இறைவாக்குகளாகக் கருதப்படுகின்றன. மெசியாவைப் பற்றிய இந்த இறைவாக்குகளை கிறிஸ்து இயேசு நிறைவேற்றிவிட்டார் எனக் கிறிஸ்தவர்கள் கருதுகின்றனர். அதேவேளையில், யூதகுருசார் யூதமதத்தார் யூத மெசியாவின் வருகைக்கும் யூத அறுதிவிளைவியலின் ("Jewish eschatology") மற்ற அடையாளங்களின் நிறைவேறுதலுக்கும் இன்னமும் காத்திருக்கின்றனர். பெரும்பாலான கிறிஸ்தவர்கள் மெசியாவைப்பற்றிய பல இறைவாக்குகள் கிறிஸ்துவின் இரண்டாம் வருகையின்போதே நிறைவேறும் என எண்ணுகின்றனர். ஆனால் சில கிறிஸ்தவர்கள் (Full Preterists) மெசியாவைப் பற்றிய இறைவாக்குகள் அனைத்தும் ஏற்கனவே நிறைவேறிவிட்டதாக நம்புகின்றனர். யூதகுருசார் யூத மதம் மெசியா முதலாவது வருவதையும், மெசியாவின் ஆட்சி யுகம் தோன்றுவதையும் வேறுபிரிப்பதில்லை.

"இறுதிக்காலம்" அல்லது "கடைசி நாட்கள்" என்பது அதிகம் கலந்தாய்வு செய்யப்படும் மற்றொரு விஷயமாகும், குறிப்பாக, யோவானுக்கு வெளிப்படுத்தின விஷேசத்தின்படியானவை இதில் அடங்கும்.

## மேற்கோள்கள்

விவிலிய முன் அறிவிப்புகள்
ராஜோன் கி பாவோலி

thumb|250x250px|ராஜன் கி பாவோல கோடைக் காலத்தில்
**ராஜோன் கி பாவோலி (Rajon Ki Baoli)** *ராஜன் கி பெயின்* என்றும் அழைக்கப்படுவது தில்லியின் மெஹரால்லி தொல்பொருள் பூங்காவில் உள்ள  ஒரு புகழ்பெற்ற  படிக்கிணறு ஆகும்.

## படக்காட்சியகம்

File:Side walls, Rajon ki Baoli (Rajon ki Bain), Mehrauli Archaeological Park.jpg|பாவோலியின் பக்க சுவர்கள்.
File:Rajon ki Baoli tomb, mosque and entrance gateway1.jpg|ராஜோன் கி பாஹோலியோ நோக்கிய பள்ளிவாசலும் வாயிலும்
File:Rajon ki Baoli mosque interior.jpg|
File:Rajon ki Baoli arcade around well.jpg|
File:Rajon ki Baoli tomb and mosque.jpg|பாவோலிக்கு அருகில் உள்ள அடக்கத்தலமும் பள்ளிவாசலும்.



## மேற்கோள்கள்

## வெளி இணைப்புகள்

பகுப்பு:தில்லியில் உள்ள கட்டிடங்கள்
பகுப்பு:படிக்கிணறுகள்
பகுப்பு:இந்தியக் கட்டிடக்கலை
பகுப்பு:இந்திய நீர்த்தேக்கங்கள்